Tillatelse til virksomhet etter forurensningsloven Tillatelsen er gitt i medhold av lov om vern mot forurensninger og om avfall av 13. mars 1981 nr. 6, § 11 jf. §§ 16 og 29. Tillatelsen er gitt på grunnlag av opplysninger fremkommet i søknad og under saksbehandlingen. Vilkårene framgår på side 4 til og med side 15. Hvis bedriften ønsker å foreta endringer i driftsforhold som kan ha betydning for forurensningen fra virksomheten og som ikke er i samsvar med det som ble lagt til grunn da tillatelsen ble gitt eller sist endret, må bedriften i god tid på forhånd søke om endring av tillatelsen. Bedriften bør først kontakte forurensningsmyndigheten for å avklare behovet for slik endring. Dersom hele eller vesentlige deler av tillatelsen ikke er tatt i bruk innen 4 år etter at tillatelsen er trådt i kraft, skal bedriften sende en redegjørelse for virksomhetens omfang slik at forurensningsmyndigheten kan vurdere eventuelle endringer i tillatelsen.
Tillatelsesnummer: 2022.0951.T Anleggsnummer: 38050.0232.01 Tillatelse første gang gitt: 22.11.2022 Tillatelse sist revidert i medhold av fl § 18 tredje ledd: Tillatelse sist endret:
Tillatelsen gjelder forurensning fra mottak, lagring og behandling av inntil 3500 tonn litium-ion industribatterier pr. år, med avfallsstoffnummer 7094 og EAL-koder 16 06 05 og 20 01 34. Tillatelsen gjelder behandling ved utlading og demontering av batterier. Mengden batterier på bedriftens område skal ikke på noe tidspunkt overstige 500 tonn. Grensen gjelder samlet for batterier som lagres i påvente av behandling, batterier som er under behandling og batterier som er ferdig behandlet.
All forurensning fra virksomheten, herunder utslipp til luft og vann, samt støy og avfall, er isolert sett uønsket. Selv om utslippene holdes innenfor fastsatte utslippsgrenser, plikter bedriften å redusere utslippene så langt dette er mulig uten urimelige kostnader. Plikten omfatter også utslipp av komponenter det ikke gjennom vilkår i punkt 3 til 14 uttrykkelig er satt grenser for. For produksjonsprosesser der utslippene er proporsjonale med produksjonsmengde, skal eventuell reduksjon av produksjonsnivået som minimum medføre en tilsvarende reduksjon i utslippene.
. 2022.0951.T Tillatelse gitt: 22.11.2022 Dersom det skal foretas utskifting av utstyr der det er mulig å oppnå utslippsreduksjoner av betydning, skal bedriften gi melding til forurensningsmyndigheten om dette i god tid før det tas beslutning om valg av utstyr.
Dersom det oppstår fare for økt forurensning, plikter bedriften så langt det er mulig uten urimelige kostnader å iverksette de tiltak som er nødvendige for å eliminere eller redusere den økte forurensningsfaren, herunder om nødvendig å redusere eller innstille driften. Bedriften skal så snart som mulig informere forurensningsmyndigheten om forhold som kan føre til vesentlig økt forurensning eller forurensningsfare. Akutt forurensning skal varsles iht. punkt 11.4.
Bedriften plikter å etablere internkontroll for sin virksomhet i henhold til gjeldende forskrift om dette. Internkontrollen skal blant annet sikre og dokumentere at bedriften overholder krav i denne tillatelsen, forurensningsloven, produktkontrolloven og relevante forskrifter til disse lovene. Bedriften plikter å holde internkontrollen oppdatert. Bedriften plikter til enhver tid å ha oversikt over alle forhold som kan medføre forurensning og kunne redegjøre for risikoforhold. Plikt til å gjennomføre risikoanalyse med hensyn til akutt forurensning følger av punkt 11.1.
Virksomheten skal ikke ha utslipp av prosessvann eller kjølevann. Virksomheten skal heller ikke ha punktutslipp til vann fra innendørs avfallshåndtering. Diffuse utslipp fra utearealer, for eksempel avrenning fra lagerområder og områder for lossing/lasting, som kan medføre skade eller ulempe for miljøet, skal begrenses mest mulig. Avrenning av overflatevann fra bedriftens utearealer skal håndteres slik at det ikke kan medføre skade eller ulempe for miljøet.
. 2022.0951.T Tillatelse gitt: 22.11.2022 Området skal tilrettelegges slik at overvann fra arealer rundt anlegget og takvann føres utenom driftsarealet. Rengjøring av dekke, gulv, containere og utstyr skal i størst mulig grad utføres ved bruk av tørre metoder. Olje- og kjemikaliesøl skal fjernes med absorberende midler og behandles som farlig avfall.
Virksomheten skal ikke ha utslipp til luft fra punktkilder. Diffuse utslipp fra utearealer, for eksempel lagerområder,områder for lossing/lasting og renseanlegg, som kan medføre skade eller ulempe for miljøet, skal begrenses mest mulig.
4 Jf. forurensningsforskriftens kapittel 22 om mudring og dumping i sjø og vassdrag Jf. lov om kontroll med produkter og forbrukertjenester (produktkontrolloven) av 11.06.1976 nr. 79 § 3a om substitusjonsplikt Forskrift om registrering, vurdering, godkjenning og begrensing av kjemikalier (REACH-forskriften) av 30.05.2008 nr.
. 2022.0951.T Tillatelse gitt: 22.11.2022 Støygrensene gjelder ikke for bebyggelse av forannevnte type som er etablert etter at støygrensene trådte i kraft. Alle støygrenser skal overholdes innenfor alle driftsdøgn. Støygrensene gjelder all støy fra virksomheten, inkludert intern transport på virksomhetens område samt lossing/lasting av råvarer og produkter. Støy fra midlertidig bygg- og anleggsvirksomhet og fra persontransport av ansatte til og fra virksomhetens område likevel ikke omfattet av grensene.
Bedriften plikter så langt det er mulig uten urimelige kostnader eller ulemper å unngå at det dannes avfall som følge av virksomheten. Bedriften plikter å sørge for at all håndtering av avfall, herunder gjenvinning, skjer i overensstemmelse med regler fastsatt i eller i medhold av forurensningsloven. For materiale som utnyttes som biprodukt, skal det foreligge skriftlig dokumentasjon som viser at kriteriene i forurensningsloven § 27 andre ledd er oppfylt. Innholdet av skadelige stoffer i avfallet skal begrenses mest mulig.
. 2022.0951.T Tillatelse gitt: 22.11.2022 Avfall som oppstår i virksomheten, skal primært ombrukes i egen produksjon eller i andres produksjon. Hvis dette ikke er mulig eller medfører urimelig kostnad, skal det fortrinnsvis materialgjenvinnes. Dersom dette heller ikke er mulig uten urimelig kostnad, skal avfallet så langt mulig uten urimelig kostnad gjenvinnes på annen måte. Farlig avfall kan ikke fortynnes med den virkning at det blir regnet som ordinært avfall. Ulike typer farlig avfall kan ikke sammenblandes hvis dette kan medføre fare for forurensning eller skape problemer for den videre håndteringen av avfallet. Farlig avfall kan heller ikke blandes sammen med annet avfall, med mindre det letter den videre behandlingen av det farlige avfallet og dette gir en miljømessig minst like god løsning.
Anlegget skal være betjent ved mottak av litium-ion batterier. Bedriften skal så langt mulig innhente opplysninger om batterienes tilstand før mottak. Så snart som mulig etter mottak skal det gjennomføres en tilstandskontroll av batteriene, som skal sikre at videre håndtering er forsvarlig og at gjenvinningsmulighetene ikke reduseres. Batterier skal som en hovedregel være tappet for strøm før demontering igangsettes. Dersom dette ikke lar seg gjøre, skal demonteringen skje i henhold til særskilte rutiner. All behandling av batterier skal skje uten ugrunnet opphold og på tett dekke innendørs med oppsamling av eventuell avrenning. Batterimoduler og demonterte avfallsfraksjoner skal ikke lagres lenger enn 12 måneder og skal leveres til mottaksanlegg med nødvendig tillatelse. Batterier som defineres som usikre eller kritiske skal håndteres i henhold til særskilte prosedyrer beskrevet i søknad, og skal utlades og demonteres så fort som mulig. I tillegg gjelder følgende: a. All håndtering av avfall skal være basert på en risikovurdering, jf. punkt 2.7 Internkontroll og 11 Forebyggende og beredskapsmessige tiltak mot akutt forurensning. b. All håndtering av avfall skal foregå slik at det ikke medfører avrenning til grunn eller overflatevann. c. Bedriften skal ha kart hvor det fremgår hvor forskjellige typer avfall er lagret. d. Avfallslager skal være sikret slik at uvedkommende ikke får adgang. Lagret farlig avfall skal ha forsvarlig tilsyn. Lagret avfall skal være merket slik at det fremgår hva som er lagret. e. Avfall som ved sammenblanding kan gi fare for brann, eksplosjon eller dannelse av farlige stoffer, skal lagres med nødvendig avstand. f. Alt farlig avfall skal lagres innendørs og på tett dekke med oppsamling av eventuell avrenning. Annen lagringsmåte kan godtas dersom bedriften kan dokumentere at den valgte lagringsmåten gir minst like lav risiko og like god miljøbeskyttelse. Annet avfall, herunder batterimoduler, skal lagres på tett dekke og med egnet værbestandig tildekking, eller i egnede beholdere som er tette og lukkede. g. All lagring av flytende farlig avfall skal ha et system som er egnet til å hindre overfylling.
. 2022.0951.T Tillatelse gitt: 22.11.2022 h. Anlegget skal være utstyrt med nødvendige detektorer som automatisk varsler brann til det lokale brannvesen. Så langt som mulig skal det også være utstyrt med automatiske slukkeanordninger.
For visse typer tanklagring gjelder forurensningsforskriftens kapittel 18.
Bedriften skal daglig ha tilstrekkelig kompetanse på anlegget til å kunne vurdere virksomhetens miljørisiko og gjennomføre forbedringstiltak for å sikre at bedriften driver i henhold til tillatelse og øvrig regelverk. Alle som håndterer farlig avfall i virksomheten skal ha dokumentert opplæring i slik håndtering. Bedriften skal ha et system for å dokumentere alle nødvendige opplysninger for mottak, lagring, behandling og viderelevering av avfall. Ved prøvetaking av avfallet skal analyserapporter inngå i systemet. Opplysninger om mengde avfall på lager til enhver tid og om behandlet mengde avfall skal dokumenteres. Opplysningene skal være lett tilgjengelig ved inspeksjon. De skal oppbevares i minst 3 år. Opplysningene inngår i egenkontrollrapporteringen, jf. punkt 10.5.
Bedriften plikter systematisk å kartlegge virksomhetens utslipp, herunder støy. Bedriften skal legge denne kartleggingen til grunn for utarbeidelsen av programmet for utslippskontroll (punkt 10.4).
Bedriften skal kontrollere og dokumentere utslippene ved å gjennomføre målinger. Målinger skal utføres slik at de blir representative for virksomhetens faktiske utslipp.
Bedriften er ansvarlig for at måleutstyr, metoder og gjennomføring av målingene er forsvarlig kvalitetssikret.
Bedriften skal ha et program for utslippskontroll som inngår i bedriftens dokumenterte internkontroll. Programmet for utslippskontroll skal holdes oppdatert.
Bedriften skal innen 1. mars hvert år rapportere miljødata og eventuelle avvik for foregående år. Så langt det er tilrettelagt for det skal rapporteringen skje via . Miljødata omfatter blant annet oversikt over mengder avfall som er mottatt, behandlet, sendt videre og lagret ved årets slutt, samt energiforbruk og resultater fra utslippskontroll. Rapportering skal skje i henhold til Miljødirektoratets veileder til bedriftenes egenrapportering, se .
Med grunnlag i miljørisikoanalysen skal bedriften, så langt det er mulig uten urimelige kostnader, iverksette de tiltak som er nødvendige for å redusere miljørisikoen til et akseptabelt nivå.Dette gjelder både sannsynlighetsreduserende og konsekvensreduserende tiltak. Bedriften skal ha en oppdatert oversikt over de forebyggende tiltakene.
Dersom de forebyggende tiltakene ikke har redusert miljørisikoen til et akseptabelt nivå, må bedriften utarbeide en beredskaps plan med utgangspunkt i miljørisikoanalysen i 11.1.
Med grunnlag i miljørisikoanalysen skal bedriften utarbeide en beredskapsanalyse for restrisiko som gjenstår etter at forebyggende tiltak er iverksatt. For hver av hendelsene som utgjør restrisiko skal bedriften utarbeide og begrunne: a. organisering av beredskapen b. nødvendig beredskapsutstyr c. nødvendig mannskap d.
. 2022.0951.T Tillatelse gitt: 22.11.2022 Beredskapen skal stå i et rimelig forhold til risiko for akutt forurensning.
. 2022.0951.T Tillatelse gitt: 22.11.2022 Forurensningsmyndigheten kan fastsette nærmere hvilke tiltak som er nødvendig for å motvirke forurensning. Forurensningsmyndigheten kan pålegge eieren eller brukeren å stille ytterligere garanti for dekning av framtidige utgifter og mulig erstatningsansvar. Sikkerhet/garanti som allerede er stilt iht. tillatelsen løper videre inntil forurensningsmyndigheten etter søknad fra det driftsansvarlige selskapet eller eier godkjenner reduksjon og/eller bortfall av slik sikkerhet. Ved nedleggelse eller stans skal bedriften sørge for at råvarer, hjelpestoff, halvfabrikat eller ferdig vare, produksjonsutstyr og avfall tas hånd om på forsvarlig måte, herunder at farlig avfall håndteres i henhold til gjeldende forskrift. De tiltak som treffes i denne forbindelse, skal rapporteres til forurensningsmyndigheten innen 3 måneder etter nedleggelse eller stans. Rapporten skal også inneholde dokumentasjon av disponeringen av kjemikalierester og ubrukte kjemikalier og navn på eventuell(e) kjøper(e). Ved nedleggelse av en virksomhet skal den ansvarlige sørge for at driftsstedet settes i miljømessig tilfredsstillende stand igjen. Bedriften skal også for nedleggelsesåret rapportere miljødata og eventuelle avvik via altinn.no, jf. punkt 10.5. Dersom virksomheten ønskes startet på nytt, skal det gis melding til forurensningsmyndigheten i god tid før start er planlagt.